Dantų implantai – vienas pažangiausių, efektyviausių ir saugiausių dantų atkūrimo metodų, sukurtų prieš 70 metų. Danties implantas – tai chirurginiu būdu į žandikaulį sriegiamas titano sraigtelis, pakeičiantis trūkstamo natūralaus danties šaknį.
Po sriegimo procedūros implanto sraigtelis per kelis mėnesius prigyja ir suauga su gyvu žmogaus kaulu. Danties implanto prigijimo etapas vadinamas osteointegracija. Ji vyksta dėl titano – medžiagos, iš kurios yra pagamintas implanto sraigtelis – biologinio suderinamumo su žmogaus kaulu.
Žmogaus organizmas šių titano darinių nepriima kaip svetimkūnių, todėl implanto sraigtelis natūraliai integruojasi į žandikaulį. Tuomet implantas funkcionuoja kaip pilnai prigijusi „dirbtinė“ danties šaknis. Taip atkurtas dantis labiausiai primena natūralų dantį: implanto sraigtelis funkcionuoja savarankiškai (kaip ir natūralaus danties šaknis) ir neturi poveikio greta esantiems dantims.
Šiuolaikinėmis technologijomis pasiekiama dar geresnio titano biologinio suderinamumo su žmogaus kaulu, todėl dantų implantų prigijimo rodiklis siekia net 98 proc.